6. ΝΟΜΟΣ 1966 της 28 Ιαν./12 Φεβρ.1920 Περί κυρώσεως του Ν.Δ. της 7/13 Αυγ. 1919 περί εκτυπώσεως των εντύπων της υπηρεσίας του Υπουργείου Γεωργίας. Άρθρον μόνον.-Δια την στοιχειοθέτησιν, εκτύπωσιν και συρραφήν των επειγούσης υπηρεσιακής ανάγκης εντύπων του Υπουργείου της Γεωργίας επιτρέπεται η υπό του εθνικού τυπογραφείου εκάστοτε πρόσληψις εκτάκτου προσωπικού εξ είκοσι κατ’ ανώτατον όριον στοιχειοθετών, χαρτοθετών και πιεστών, της σχετικής δαπάνης αναγραφομένης εις τον ειδικόν προϋπολογισμόν του Υπουργείου Γεωργίας. Η βεβαίωσις περί της ανάγκης της προσλήψεως του εκτάκτου προσωπικού, ο αριθμός των προσληφθησομένων και αι αποδοχαί αυτών ορίζονται δια πράξεως των επί των Οικονομικών και επί της Γεωργίας Υπουργών. Δια την αυτήν αιτίαν και εφ’ όσον το εθνικόν τυπογραφείον αδυνατεί να εκτελέση τας ανωτέρω εργασίας ή παρίστανται αύται ως εξαιρετικώς επείγουσαι η απαιτούσιν ειδικάς εγκατατάσεις, ων στερείται το εθνικόν τυπογραφείον, δύναται ο Υπουργός της Γεωργίας να προέρχηται εις την δια μειοδοτικής δημοπρασίας ανάθεσιν της εκτυπώσεως των εντύπων του Υπουργείου της Γεωργίας εις ιδιωτικά τυπογραφεία της πρωτευούσης ή των επαρχιών, κατά τα ειδικώτερον δια Β.Δ/τος κανονισθησόμενα. Εις τους ημετέρους επί των Οικονομικών και επί της Γεωργίας Υπουργούς ανατίθεμεν την δημοσίευσιν και εκτέλεσιν του παρόντος Ν.Δ/τος, ισχύοντος από της δημοσιεύσεώς του εις την Εφημερίδα της Κυβερνήσεως και υποβληθησομένου τη Βουλή προς κύρωσιν. 